CELEX: 32017R0719
Language: hr
Date: 2017-04-07 00:00:00
Title: Uredba Vijeća (EU) 2017/719 od 7. travnja 2017. o izmjeni Uredbe (EU) 2015/2192 o raspodjeli ribolovnih mogućnosti u skladu s Protokolom o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije za razdoblje od četiri godine

22.4.2017   
            
            
               HR
            
            
               Službeni list Europske unije
            
            
               L 106/8
            
         UREDBA VIJEĆA (EU) 2017/719
   od 7. travnja 2017.
   o izmjeni Uredbe (EU) 2015/2192 o raspodjeli ribolovnih mogućnosti u skladu s Protokolom o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije za razdoblje od četiri godine
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Vijeće je 30. studenoga 2006. donijelo Uredbu (EZ) br. 1801/2006 o sklapanju Sporazuma o partnerstvu u ribarstvu između Europske zajednice i Islamske Republike Mauritanije (1) („Sporazum o partnerstvu”).
            
         
               (2)
            
            
               Vijeće je 24. svibnja 2016. donijelo Odluku (EU) 2016/870 (2) o sklapanju Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu za razdoblje od četiri godine od 16. studenoga 2015. („Protokol”).
            
         
               (3)
            
            
               Uredbom Vijeća (EU) 2015/2192 (3) među državama članicama raspodjeljuju se ribolovne mogućnosti utvrđene Protokolom.
            
         
               (4)
            
            
               U znanstvenim mišljenjima Neovisnog zajedničkog znanstvenog odbora osnovanog na temelju članka 4. Protokola utvrđen je višak senegalskog oslića i primljena su na znanje znanstvena mišljenja IMROP-a (Institut Mauritanien de Recherches Océanographiques et des Pêches – Mauritanijski institut za oceanografska istraživanja i ribarstvo) iz 2014. u kojima je potvrđen višak lignje i sipe.
            
         
               (5)
            
            
               U skladu s člankom 6. stavkom 1. točkom (a) Protokola Zajednički odbor, osnovan na temelju članka 10. Sporazuma o partnerstvu, odlučio je na sastanku u Nouakchottu 15. i 16. studenoga 2016. izmijeniti Protokol uvođenjem novih ribolovnih mogućnosti u okviru raspoloživog viška za koćarice-hladnjače za lov senegalskog oslića kao primarne ciljane vrste te lignje i sipe kao sekundarnih ciljanih vrsta.
            
         
               (6)
            
            
               Te je nove ribolovne mogućnosti primjereno raspodijeliti među državama članicama za preostalo razdoblje primjene Protokola.
            
         
               (7)
            
            
               Budući da uvođenje novih ribolovnih mogućnosti utječe na gospodarske aktivnosti i planiranje ribolovnih sezona plovilâ Unije, ova bi Uredba trebala stupiti na snagu odmah nakon objave.
            
         
               (8)
            
            
               Uredbu (EU) 2015/2192 trebalo bi na odgovarajući način izmijeniti,
            
         DONIJELO JE OVU UREDBU:
   Članak 1.
   U članku 1. stavku 1. Uredbe (EU) 2015/2192 dodaje se sljedeća točka:
   
      
                  „(h)
               
               
                  Kategorija 2.a – koćarice (hladnjače) za lov senegalskog oslića:
                  
                              Španjolska:
                           
                           
                              Senegalski oslić
                           
                           
                              3 500  tona
                           
                        
                              Lignja
                           
                           
                              1 450  tona
                           
                        
                              Sipa
                           
                           
                              600 tona
                           
                        U ovoj kategoriji u mauritanijskim vodama smije biti raspoređeno najviše 6 plovila u isto vrijeme.”
               
            
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. travnja 2017.
      
         
            Za Vijeće
         
         
            Predsjednik
         
         L. GRECH
      
   
   
      (1)  SL L 343, 8.12.2006., str. 1.
   
   
      (2)  Odluka Vijeća (EU) 2016/870 od 24. svibnja 2016. o sklapanju, u ime Europske unije, Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije za razdoblje od četiri godine (SL L 145, 2.6.2016., str. 1.).
   
      (3)  Uredba Vijeća (EU) 2015/2192 od 10. studenoga 2015. o raspodjeli ribolovnih mogućnosti u skladu s Protokolom o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije za razdoblje od četiri godine (SL L 315, 1.12.2015., str. 72.).